Piinamise tõkestamise koordineerimisrühm pidas 2019. aastal kaks koosolekut, 29. aprillil ja 17. detsembril, et vahetada teavet mitmes allpool kokkuvõtlikult esitatud küsimuses, mis on seotud määruse rakendamisega.

III.Sellega reguleeritakse kauplemist kaupadega – kemikaalide või farmatseutiliste ainetega (IV lisa) –, mida võidakse kasutada surmanuhtluse täideviimiseks (nt tooted, mida saab kasutada inimeste hukkamiseks surmava süsti abil). Kasutusele on võetud eriluba (edaspidi „liidu üldine ekspordiluba“), et kontrollida selliste anesteetikumide eksporti ja vältida nende üleandmist surmava süstimise eesmärgil, piiramata nendega kauplemist meditsiinilistel, veterinaarsetel või muudel seaduslikel eesmärkidel.

II.III lisas loetletud kaupade puhul, mida on võimalik kasutada surmanuhtluse täideviimiseks või piinamiseks, kuid millel võib olla ka muu seaduslik kasutusotstarve (õiguskaitse), nõutakse igal üksikjuhul eraldi eelnevat ekspordiluba. Eelnevat ekspordiluba on vaja ka selle kategooria kaupadega seotud tehnilise abi või vahendusteenuste osutamiseks. III lisa ei hõlma a) tulirelvi, mis kuuluvad määruse (EL) nr 258/2012 kohaldamisalasse; b) kahesuguse kasutusega kaupu, mis kuuluvad määruse (EÜ) nr 428/2009 kohaldamisalasse; c) kaupu, mille suhtes kohaldatakse ühise seisukoha 2008/944/ÜVJP tingimusi.

I.Sellega keelatakse selliste II lisas loetletud kaupade import ELi, eksport EList ja transiit läbi ELi, millel puudub muu praktiline otstarve kui kasutamine surmanuhtluse täideviimiseks või piinamiseks. Keelatud on ka selliste kaupadega seotud tehnilise abi andmine, eriti nende kasutamise õpetamine. Samuti on keelatud selliste kaupade reklaam trükimeedias või internetis, nendega seotud reklaamiaeg televisioonis või raadios ning nende väljapanek või müügiks pakkumine näitustel või messidel.

Samuti teavitas komisjon piinamise tõkestamise koordineerimisrühma delegeeritud õigusakti eelnõust (ja konsulteeris temaga selle üle). Eelnõuga muudetakse: i) pädevate asutuste loetelu (loetletud I lisas) ja ii) nende sihtkohtade loetelu, mille suhtes kohaldatakse liidu üldist ekspordiluba (V lisa) (lisatakse Gambia ja Madagaskar). Senise lähenemisviisi kohaselt lisatakse kolmas riik V lisasse juhul, kui see riik on ratifitseerinud asjakohase rahvusvahelise lepingu, millega võetakse kohustus kaotada surmanuhtlus kõigi kuritegude eest. Nende riikide puhul, kes ei ole Euroopa Nõukogu liikmed, tähendab see, et asjaomane riik peab olema reservatsioonideta ratifitseerinud kodaniku- ja poliitiliste õiguste rahvusvahelise pakti teise fakultatiivse protokolli . Gambia on ratifitseerinud kodaniku- ja poliitiliste õiguste rahvusvahelise pakti teise fakultatiivse protokolli reservatsioonideta. Sama kehtib Madagaskari ja varem 2017. aastal loetellu lisatud riikide kohta.

3.2.Kaubandusteave: andmete esitamine

Komisjon vaatas koos piinamise tõkestamise koordineerimisrühma liikmetega läbi ELi liikmesriikide poolt eelmiste aastate (2017. ja 2018. aasta) kohta esitatava teabe seisu (laekunud ja laekumata), et koostada komisjoni aastaaruanne vastavalt määruse (EL) 2019/125 artikli 31 lõikele 4. Komisjon on rõhutanud, et aru peavad andma kõik liikmesriigid, isegi kui ühtegi ekspordiluba ei ole antud või ühegi ekspordiloa andmisest ei ole keeldutud.

Aruandlusprotsessi laiemas kontekstis kaalus komisjon koos piinamise tõkestamise koordineerimisrühmaga aruandluse laiendamist sellistele küsimustele nagu i) teave teenuste ja tehnilise abi vahendamisega seotud lubade kohta ning ii) teave liidu üldise ekspordiloa kasutamise kohta. Piinamise tõkestamise koordineerimisrühm arutas ka võimalust kaasata korrapärasesse aruandlusse lõppkasutajad. Üks riiklik pädev asutus oli seisukohal, et selline teave tuleks kooskõlas artikli 26 lõikega 2 esitada komisjonile üksnes taotluse korral.

Eeltoodut arvesse võttes teavitas komisjon piinamise tõkestamise koordineerimisrühma oma kavatsusest ajakohastada aruandevormi ja lisada sellesse rohkem andmeid, et valmistuda 2019. aasta aruande esitamiseks.

3.3.Määruse (EL) nr 2019/125 läbivaatamine

Komisjon teavitas piinamise tõkestamise koordineerimisrühma määruse läbivaatamise protsessist, mis on sätestatud artiklis 32. Kooskõlas parema õigusloome suunistega avaldas komisjon 2019. aasta juulis tegevuskava, milles on kirjeldatud läbivaatamise ulatust, konsulteerimise korda ja sidusrühmade kaasamist ning esitatud esialgne ajakava. Samuti teatas ta piinamise tõkestamise koordineerimisrühmale, et kogub läbivaatamise käigus (ja kooskõlas määruse artikliga 32) teavet määruse konkreetsete osade kohta: artiklis 33 osutatud karistused ning artiklites 10 ja 14 osutatud täiendavad riigisisesed meetmed.

Komisjon kutsus piinamise tõkestamise koordineerimisrühma osalema läbivaatamisprotsessis ning edastama komisjonile liikmesriikide seisukohad, märkused, ettepanekud ja teabe määruse igapäevasel rakendamisel tuvastatud parimate tavade ja lünkade kohta. Tehti ettepanekud koostada riskihindamise suunised või seada sisse süsteem, mille raames vahetatakse asjakohases vormis arvamusi ekspordi sihtkohtade kohta.

Samuti kutsuti piinamise tõkestamise koordineerimisrühma üles suurendama üldsuse teadlikkust avalikust konsultatsioonist ja saama vajaduse korral teavet teistelt valitsusasutustelt.

3.4.Piinamisvaba kaubanduse liit

Komisjon andis ülevaate piinamisvaba kaubanduse liiduga seotud olukorrast, eelkõige sellest, et ÜRO Peaassamblee võttis 28. juunil 2019 vastu resolutsiooni „Towards torture-free trade: examining the feasibility, scope and parameters for possible common international standards“ . Resolutsiooniga pandi alus ÜRO tulevasele tööle selles valdkonnas. Komisjon on näidanud oma tahet muuta kaubandus piinamisvabaks, toetades ÜRO inimõiguste ülemvoliniku büroo tööd resolutsiooni rakendamise järelmeetmete võtmisel.